

**Συζήτηση στον ΚΟΑ με τον Δήμαρχο Αραδίππου για Περιφερειακό Γήπεδο**

Συνάντηση με τον Δήμαρχο Αραδίππου Βαγγέλη Ευαγγελίδη είχε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης την Παρασκευή 2 Δεκεμβρίου 2022. Παρόντες στη συνάντηση από πλευράς ΚΟΑ ήταν επίσης το μέλος του ΔΣ Σωτήρης Αδάμου, η Λειτουργός Αυγή Νεοκλέους και ο Νομικός Σύμβουλος Σωτήρης Σαμψών.

Μαζί με τον Δήμαρχο Αραδίππου παρευρέθηκαν στη συνάντηση που έγινε στα γραφεία του ΚΟΑ ο Κοινοτάρχης Τρούλλων Σπύρος Πάμπουλος, ο Κοινοτάρχης Κελλιών Πανίκος Τυρίμου, ο πολιτικός μηχανικός Γιώργος Καρεκλάς και η Έφη Ζίκαλη από τον Δήμο Αραδίππου.

Στο επίκεντρο της συνάντησης βρέθηκε το κοινό τους αίτημα για δημιουργία Περιφερειακού γηπέδου στα Κελλιά, με τον Πρόεδρο του ΚΟΑ να ακούει με ευχαρίστηση τις θέσεις των Αρχών της περιοχής και να τονίζει πως το θέμα θα τεθεί ενώπιον του Διοικητικού Συμβουλίου του Οργανισμού για να ληφθούν οι σχετικές αποφάσεις.